CELEX: 32018D0702(01)
Language: da
Date: 2018-06-26 00:00:00
Title: Rådets afgørelse af 26. juni 2018 om udnævnelse af syv medlemmer af bestyrelsen for Den Europæiske Fødevaresikkerhedsautoritet

2.7.2018   
               
               
                  DA
               
               
                  Den Europæiske Unions Tidende
               
               
                  C 230/2
               
            RÅDETS AFGØRELSE
      af 26. juni 2018
      om udnævnelse af syv medlemmer af bestyrelsen for Den Europæiske Fødevaresikkerhedsautoritet
      (2018/C 230/02)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
      under henvisning til den liste af kandidater, som Europa-Kommissionen har forelagt Rådet i skrivelse af 24. januar 2018,
      under henvisning til Europa-Parlamentets holdning fremført i skrivelse af 16. maj 2018, og
      ud fra følgende betragtninger:
      
                  (1)
               
               
                  Det er afgørende, at det sikres, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Det er også absolut nødvendigt at sikre autoritetens samarbejde med medlemsstaterne.
               
            
                  (2)
               
               
                  Mandatperioden for syv af medlemmerne af bestyrelsen for Den Europæiske Fødevaresikkerhedsautoritet udløber den 30. juni 2018.
               
            
                  (3)
               
               
                  Den liste, som Kommissionen har forelagt, er blevet gennemgået med henblik på at udnævne syv nye medlemmer af bestyrelsen for Den Europæiske Fødevaresikkerhedsautoritet på grundlag af dokumentation fra Kommissionen og i lyset af Europa-Parlamentets holdning. Målet er at sikre det højst mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i Unionen.
               
            
                  (4)
               
               
                  Artikel 25, stk. 1, i forordning (EF) nr. 178/2002 kræver, at fire af medlemmerne af bestyrelsen for Den Europæiske Fødevaresikkerhedsautoritet har en baggrund i organisationer, der repræsenterer forbrugere og andre interesser i fødevarekæden. Mandatperioden for tre af medlemmerne af bestyrelsen med en sådan baggrund udløber den 30. juni 2018, og af de tre har én en baggrund i organisationer, som repræsenterer forbrugerne, og to har en baggrund i organisationer, der repræsenterer andre interesser i fødevarekæden. Disse medlemmer bør derfor erstattes af medlemmer med baggrund i organisationer, der repræsenterer forbrugere og andre interesser i fødevarekæden, og begge underkategorier — forbrugere og andre interesser i fødevarekæden — bør være repræsenteret.
               
            
                  (5)
               
               
                  I artikel 25, stk. 2, i forordning (EF) nr. 178/2002 fastsættes det, at medlemmernes mandatperiode er fire år og kan fornyes én gang. En af kandidaterne med baggrund i organisationer, der repræsenterer forbrugere, er allerede blevet udpeget som medlem af bestyrelsen ved Rådets afgørelse af 24. juni 2013 (2) og 16. juni 2014 (3). Han var i første omgang medlem i et år, i den resterende mandatperiode efter et medlem, der trådte tilbage, og blev efterfølgende udpeget for en hel mandatperiode på fire år. Dette medlem bør derfor kun udpeges for tre år, så den samlede varighed af hans mandatperiode ikke overstiger otte år —
               
            VEDTAGET DENNE AFGØRELSE:
      Artikel 1
      Følgende personer udnævnes herved til nye medlemmer af bestyrelsen for Den Europæiske Fødevaresikkerhedsautoritet for perioden fra den 1. juli 2018 til den 30. juni 2022:
      Geronimo Răducu BRĂNESCU
      Herman DIRICKS
      Libor DUPAL (*1)
      
      Iñaki EGUILEOR
      András SZÉKÁCS
      Annette TOFT (*2)
      
      Artikel 2
      Følgende person udnævnes til nyt medlem af Den Europæiske Fødevaresikkerhedsautoritets bestyrelse for perioden fra den 1. juli 2018 til den 30. juni 2021:
      Raymond O'ROURKE (*3)
      
      Artikel 3
      Denne afgørelse træder i kraft på dagen for vedtagelsen.
      
         Udfærdiget i Luxembourg, den 26. juni 2018.
         
            
               På Rådets vegne
            
            E. ZAHARIEVA
            
               Formand
            
         
      
      
         (1)  EFT L 31 af 1.2.2002, s. 1.
      
         (2)  Rådets afgørelse af 24. juni 2013 om udnævnelse af et medlem af Den Europæiske Fødevaresikkerhedsautoritets bestyrelse (EUT C 187 af 29.6.2013, s. 7).
      
         (3)  Rådets afgørelse af 16. juni 2014 om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse (EUT C 192 af 21.6.2014, s. 2).
      
         (*1)  Medlem med baggrund i organisationer, der repræsenterer forbrugere.
      
         (*2)  Medlem med baggrund i organisationer, der repræsenterer andre interesser i fødevarekæden.
      
         (*3)  Medlem med baggrund i organisationer, der repræsenterer forbrugere.